CELEX: C2007/315/27
Language: fi
Date: 2007-12-22 00:00:00
Title: Asia C-240/06: Yhteisöjen tuomioistuimen tuomio (ensimmäinen jaosto) 25.10.2007 (korkeimman hallinto-oikeuden (Suomi) esittämä ennakkoratkaisupyyntö) — Fortum Project Finance SA:n vireille panema asia (EY 56 artiklan 1 kohta — Direktiivi 69/335/ETY — 12 artiklan 1 kohdan a ja c alakohta — Poikkeus pääomansijoitusten kaksinkertaisen verotuksen kiellosta — Osakkeista muodostuva apportti yhtiöön, joka on sijoittautunut toiseen jäsenvaltioon — Osakevaihto — Varainsiirtovero)

22.12.2007   
            
            
               FI
            
            
               Euroopan unionin virallinen lehti
            
            
               C 315/17
            
         Yhteisöjen tuomioistuimen tuomio (ensimmäinen jaosto) 25.10.2007 (korkeimman hallinto-oikeuden (Suomi) esittämä ennakkoratkaisupyyntö) — Fortum Project Finance SA:n vireille panema asia
   (Asia C-240/06) (1)
   
   (EY 56 artiklan 1 kohta - Direktiivi 69/335/ETY - 12 artiklan 1 kohdan a ja c alakohta - Poikkeus pääomansijoitusten kaksinkertaisen verotuksen kiellosta - Osakkeista muodostuva apportti yhtiöön, joka on sijoittautunut toiseen jäsenvaltioon - Osakevaihto - Varainsiirtovero)
   (2007/C 315/27)
   Oikeudenkäyntikieli: suomi
   Ennakkoratkaisua pyytänyt tuomioistuin
   Korkein hallinto-oikeus
   Pääasian asianosaiset
   
      Valittaja: Fortum Project Finance SA
   Oikeudenkäynnin kohde
   Ennakkoratkaisupyyntö — Korkein hallinto-oikeus — EY 56 artiklan ja pääoman hankintaa koskevista välillisistä veroista 17.7.1969 annetun neuvoston direktiivin 69/335/ETY (EYVL L 249, s. 25) 12 artiklan 1 kohdan c alakohdan tulkinta — Poikkeaminen pääomansijoitusveroa koskevasta kaksinkertaisen verotuksen kiellosta — Osakkeista muodostuva apportti yhtiöön, joka on sijoittautunut toiseen jäsenvaltioon — Osakkeiden luovutuksesta kannettava vero
   Tuomiolauselma
   Pääoman hankintaa koskevista välillisistä veroista 17.7.1969 annettua neuvoston direktiiviä 69/335/ETY, sellaisena kuin se on muutettuna 10.6.1985 annetulla neuvoston direktiivillä 85/303/ETY, on tulkittava siten, että sen 12 artiklan 1 kohdan c alakohtaa ei sovelleta Suomen varainsiirtoveron kaltaisen veron perimiseen silloin, kun arvopapereita luovutetaan apporttina pääomayhtiölle, joka antaa tämän luovutuksen vastikkeeksi omia uusia osakkeitaan. Tällaisen veron periminen on kyseisen direktiivin 12 artiklan 1 kohdan a alakohdan mukaan sallittua.
   
      (1)  EUVL C 178, 29.7.2006.